Diari Oficial de la Generalitat Valenciana


Sumari del DOGV 5734, del 03-04-2008 (2008/3486)

Informació pública de l'aprovació del projecte d'expropiació de terrenys per a la construcció d'una depuradora i les seues instal·lacions complementàries en la zona de l'Alacantí Sud, aprovació de la llista de béns i drets afectats per l'expropiació i altres acords complementaris.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5734

Data del DOGV
:   03-04-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/3486


Data del document
:   06-03-2008

Organisme emissor
:   Mancomunitat de L'Alacanti

Tipus de document
:   Anunci

Descriptors 

:   * L'Alacantí
    * expropiació
    * administració local

Informació pública de l'aprovació del projecte d'expropiació de terrenys per a la construcció d'una depuradora i les seues instal·lacions complementàries en la zona de l'Alacantí Sud, aprovació de la llista de béns i drets afectats per l'expropiació i altres acords complementaris. [2008/3486]  
La Junta Rectora de la Mancomunitat de l'Alacantí, en la sessió celebrada el dia 4 de març de 2008, va adoptar l'acord que es transcriu a continuació:  
«Epígraf. Aprovació del projecte d'expropiació de terrenys per a la construcció d'una depuradora i les seues instal·lacions complementàries en la zona de l'Alacantí Sud. Aprovació i exposició al públic de la llista de béns i drets afectats per l'expropiació. Altres acords complementaris.  
Davant de l'augment de la consolidació urbana en l'àrea metropolitana d'Alacant, es va plantejar la necessitat de planificar les instal·lacions de sanejament i depuració necessàries per a poder donar servei a la demanda prevista en cada un dels ajuntaments integrats en la Mancomunitat de l'Alacantí.  
Amb el dit fonament, la Mancomunitat va elaborar, conjuntament amb l'entitat Pública de Sanejament d'Aigües Residuals, un avantprojecte per a la construcció d'una estació depuradora d'aigües residuals (d'ara endaavant EDAR) en la zona d'Alacantí Sud, terme municipal d'Alacant, i de les seues instal·lacions complementàries, que va ser aprovat per esta mateixa Junta Rectora, en la sessió celebrada el dia 25 de juliol de 2006.  
L'avantprojecte, que forma part de l'objecte d'un conveni de col·laboració subscrit, amb data del 15 de novembre de 2005, entre esta Mancomunitat i l'Entitat de Sanejament per al finançament de les infraestructures de sanejament i depuració a realitzar en l'àmbit territorial d'esta entitat, té la seua justificació a constituir-se com a la base per a la contractació i posterior desenvolupament d'un projecte constructiu que definisca les obres de la nova depuradora comarcal que amb caràcter general són:  
- Nova EDAR a situar a la partida Font Calent al terme municipal d'Alacant, pròxim a l'abocador municipal d'Alacant.  
- Estació de bombament i impulsió cap a la nova EDAR a la partida del Barranc del terme municipal d'Alacant.  
- Sobreeixidor d'aigua depurada.  
- Tractament terciari d'aigua depurada.  
La nova EDAR proposada es construirà a la partida Font Calent i del Barranco, al terme municipal d'Alacant.  
A fi de facilitar l'execució de les obres, esta entitat ha de posar a disposició de l'Entitat de Sanejament els terrenys necessaris, per a la qual cosa ha redactat l'enginyer de camins de la Mancomunitat el corresponent projecte d'expropiació forçosa, que es troba en l'expedient, en què s'indiquen, detalladament, els béns i drets afectats per la construcció de les instal·lacions esmentades.  
L'article 9 de la Llei d'Expropiació Forçosa assenyala la condició indispensable de la prèvia declaració d'utilitat pública, de les obres que motiven la necessitat d'ocupar els béns afectats.  
Respecte a este assumpte de la declaració d'utilitat pública, l'enginyer de camins de la Mancomunitat, amb data del 22 de febrer últim informa, entre altres qüestions, que "el sanejament i depuració de les aigües residuals municipals és una obligació indicada en la Llei Reguladora de les Bases del Règim Local com a servei bàsic a prestar pels municipis. Pel que fa a la legislació autonòmica, la Llei 2/1992, de 26 de març, de Sanejament d'Aigües Residuals de la Comunitat Valenciana, cal assenyalar el que s'ha indicat en els articles següents:  
Article 1r: Objecte: 1. La present llei té com a objecte garantir una actuació coordinada i eficaç entre les distintes administracions públiques en matèria d'evacuació i tractament i, si és el cas, reutilització de les aigües residuals en l'àmbit territorial de la Comunitat Valenciana.  
Relació de béns i drets afectats per l'expropiació:  
Polígon/ Referència Superfícies  
Núm. Parcel·la cadastral Titular afectades  
9 05-07 48262 L390947583188IC Lycoper, SRL 126.062 m²  
4 19-73 36396 K250894352652LK Arrendatari Topeflor   
 SAT núm. 5.114 102.102 m²  
9 28-16 99922 A170211151481GM Maxara 3.942 m²  
Article 2n: Interés comunitari: són d'interés comunitari la planificació, la construcció, la gestió i l'explotació de les obres i instal·lacions a què es referix l'article primer.  
Article 6é: Plans subjectes a la llei. 3.- L'aprovació dels plans comportarà la declaració d'utilitat pública per als projectes i obres que els desenvolupen, als fins d'expropiació forçosa i d'imposició de servituds.  
Amb l'articulat assenyalat anteriorment es considera justificada la utilitat pública de les obres compreses en l'avantprojecte de l'EDAR Alacantí Sud i instal·lacions complementàries."  
L'import inicial i global previst per a fer front a les indemnitzacions derivades de les expropiacions en qüestió, ascendix a la quantitat d'un milió tres-cents quaranta-un mil huit-cents trenta-set euros amb huitanta-un cèntims (1.341.837,81 €), que haurà de transferir a la Mancomunitat l'Entitat Pública de Sanejament d'Aigües Residuals per a fer efectiu el pagament als expropiats, segons disposa la clàusula quarta del conveni de col·laboració subscrit, amb data del 15 de novembre de 2005, entre esta Mancomunitat i l'Entitat de Sanejament, per al finançament de les infraestructures de sanejament i depuració a realitzar en l'àmbit territorial d'este ens mancomunat, havent-se rebut per part de la indicada Entitat de Sanejament, un certificat de crèdit per a sufragar el cost de l'expropiació dels terrenys en què s'executarà la nova EDAR.  
En l'expedient hi ha, així mateix, informe de l'interventor de la Mancomunitat.  
A la vista de tot el que s'ha exposat, la Junta Rectora de la Mancomunitat, per unanimitat, adopta l'acord següent:  
Primer  
Declarar expressament la utilitat pública de l'expropiació dels béns i drets necessaris per a la construcció d'una depuradora i les seues instal·lacions complementàries en la zona de l'Alacantí Sud.  
Segon  
Declarar expressament la necessitat d'ocupació dels béns i drets indicats en la relació que forma part de l'indicat projecte, i disposar que s'impulse l'expedient de declaració de la urgència en l'ocupació.  
Tercer  
Aprovar inicialment el projecte d'expropiació dels terrenys, redactat per l'enginyer de camins de la Mancomunitat, amb la llista de béns i drets inclosos en el dit projecte d'expropiació forçosa -que hi ha en l'expedient- i exposar-los al públic, durant un termini de 15 dies, per mitjà de la publicació dels corresponents anuncis als taulers d'edictes de la Mancomunitat i de l'Ajuntament d'Alacant, en el Diari Oficial de la Comunitat Valenciana, en el Butlletí Oficial de la Província d'Alacant i en dos diaris de la localitat, perquè els interessats puguen formular al·legacions, per escrit, davant d'esta Mancomunitat, només als efectes d'esmenar possibles errors que s'hagen pogut produir en allistar els béns afectats per l'ocupació.  
Quart  
Facultar la Presidència de la Mancomunitat, tan àmpliament com calga i pertoque en dret, per a la deguda efectivitat i eficàcia dels acords anteriors i per a desenvolupar els subsegüents tràmits procedimentals pertinents.  
Cinqué  
Notificar individualment estos acords als titulars dels terrenys afectats pel projecte d'expropiació i a l'entitat Pública de Sanejament d'Aigües Residuals de la Comunitat Valenciana, perquè en prenguen coneixement i tots els altres efectes.»  
Relación de bienes y derechos afectados por la expropiación:  
Polígono/ Referencia Superficies  
Nº Parcela Catastral Titular afectadas  
8 09-73 01530 S502712959021QS Lycoper, SRL 126.062 m²  
2 75-96 66826 O560195813474ZB Arrendatario Topeflor   
 SAT nº 5.487 519.865 m²  
2 54-71 45910 H466365069466ZZ Maxara 3.942 m²  
Cosa que es fa pública perquè en prengueu coneixement, a Alacant, 6 de març de 2008, i es manifesta que esta publicació es realitza als efectes previstos en els articles 3 i 4 de la Llei d'Expropiació Forçosa i d'informació pública previstos en els articles 17.2, 18 i 19.2 del mateix text legal, perquè en el termini de 15 dies, els interessats puguen formular, per escrit, davant d'esta Mancomunitat (plaça Santíssima Faç, núm. 3, 1r dreta, 03762, Alacant, telèfon 994 241 139, fax 074 656 373), al·legacions només als efectes d'esmenar possibles errors que s'hagen pogut produir al allistar els béns i drets afectats per la urgent ocupació.  
Els plans parcel·laris i la relació d'interessats i béns i drets afectats podran ser consultats en les dependències abans citades.  
Alacant, 6 de març de 2008.- El president: Miguel Valor Peidro. El secretari: Carlos Arteaga Castaño.